ธนาคารไทยพาณิชย์ผ่อนภาระหนี้ช่วยลูกค้าน้ำท่วม
ธนาคารไทยพาณิชย์ออกมาตรการช่วยเหลือลูกค้ารายย่อย และผู้ประกอบการธุรกิจรายย่อย(SSME) ที่ได้รับผลกระทบจากภัยพิบัติ
10 ก.ย. 2562

ธนาคารไทยพาณิชย์ออกมาตรการช่วยเหลือลูกค้ารายย่อย และผู้ประกอบการธุรกิจรายย่อย(SSME) ที่ได้รับผลกระทบจากภัยพิบัติ
น.ส.อรรัตน์ ชุติมิต รองผู้จัดการใหญ่ ประธานเจ้าหน้าที่บริหารกลุ่มธุรกิจ Retail and Business Banking ธนาคารไทยพาณิชย์ กล่าวว่า เหตุอุทกภัยน้ำท่วมในหลายพื้นที่ของประเทศไทย ได้สร้างความเสียหายต่อทรัพย์สินและที่อยู่อาศัยของลูกค้าและประชาชน ธนาคารไทยพาณิชย์มีความห่วงใยในสวัสดิภาพความเป็นอยู่ของลูกค้าผู้ประสบภัย จึงได้กำหนดมาตรการเพื่อให้ความช่วยเหลือลูกค้ารายย่อยผู้ประสบภัยอย่างเร่งด่วน ดังนี้ลูกค้าสินเชื่อที่อยู่อาศัย พักชำระหนี้สูงสุด 3 เดือน ลดอัตราดอกเบี้ยได้สูงสุด 100% ของอัตราดอกเบี้ยเดิมภายในระยะเวลาไม่เกิน 3 เดือน และขยายระยะเวลาในการผ่อนชำระสูงสุด 5 ปี
ลูกค้าสินเชื่อรถยนต์ พักชำระหนี้สูงสุด 3 เดือน และขยายระยะเวลาในการผ่อนชำระสูงสุด 3 เดือน
ลูกค้าสินเชื่อหมุนเวียน (Speedy Cash) พักชำระหนี้สูงสุด 3 เดือน ลดอัตราดอกเบี้ยสูงสุด 50% ไม่เกิน 4 รอบบัญชี
สินเชื่อส่วนบุคคล (Speedy Loan) พักชำระหนี้สูงสุด 3 เดือน ลดอัตราดอกเบี้ยได้สูงสุด 100% ของอัตราดอกเบี้ย และขยายระยะเวลาในการผ่อนชำระสูงสุด 2 เดือน สำหรับลูกค้าผู้ประกอบการธุรกิจรายย่อย(SSME) พักชำระหนี้สูงสุด 3 เดือน ลดอัตราดอกเบี้ยได้สูงสุด 100% ของอัตราดอกเบี้ยเดิมภายในระยะเวลาไม่เกิน 3 เดือน และขยายระยะเวลาในการผ่อนชำระสูงสุด 3 ปี
ลูกค้าของธนาคารที่ได้รับผลกระทบในครั้งนี้ สามารถติดต่อขอรับมาตรการช่วยเหลือได้ที่สาขาของธนาคารไทยพาณิชย์ทุกแห่ง หรือ ศูนย์บริการลูกค้าธนาคารไทยพาณิชย์ SCB Call Center โทร. 027777777 ลูกค้าสามารถลงทะเบียนขอรับมาตรการช่วยเหลือได้จนถึงวันที่ 31 ตุลาคม 2562 ทั้งนี้สามารถติดตามข่าวสารประชาสัมพันธ์ของธนาคารทุกช่องทาง ได้แก่ call center, Website : www.scb.co,th, Facebook : SCB Thailand, Official Line : SCB Thailand และ twitter: SCB Thailand